Beggener Scouten - Wikipedia, déi fräi Enzyklopedie

# Beggener Scouten

### Vu Wikipedia, der fräier Enzyklopedie.

De Groupe St. Christophe vun de Lëtzebuerger Guiden a Scouten as ee vun den aktivste Jugendveräiner am Quartier Beggen vun der Stad Lëtzebuerg.

## [Änneren] Wien sinn d'Guiden a Scouten vu Beggen?

fräi iwersaat aus dem Franséischen an aktualiséiert no der offizieller Pressemap "Porte Ouverte Chantier Home-Saint-Christophe Eecherfeld 15 septembre 2005"

D'Grupp Lëtzebuerger Scouten - Groupe Saint-Christophe Beggen gouf 1957 vun engem Deel vu fréieren Weimerskiercher Scouten gegrënnt. Deemools war d'Grupp Member vum Verband vun de Lëtzebuerger Scouten an d'Memberen waren ausschliesslech männleche Geschlechts. No der Fusioun am Joer 1994 vun de zwéi Verbänn Lëtzebuerger Scouten a Lëtzebuerger Guiden huet de Groupe säin Numm changéiert an huet vun do un Lëtzebuerger Guiden a Scouten - Groupe Saint-Christophe Beggen geheescht.

Zënterhier si Jongen a Meedecher, Männer a Fraen am Verain zougelooss. Trozdeem dat déi korrekt Bezeechnung doweinst haut "Beggener Guiden a Scouten" wier, huet dësen Numm sech am Volleksmond ni wierklech duerchgesat, an et get och haut nach ëmmer vun de "Beggener Scouten" geschwat.

D'Grupp Lëtzebuerger Guiden a Scouten - Groupe Saint-Christophe Beggen setzt sech haut aus 5 Truppen zesummen.

- D'Wëllefcher fir Jongen a Meedecher am Alter vun 8 bis 11 Joër önnert der Leedung vum Akela Laurent Hennes
- D'Av-Ex fir Jongen a Meedecher am Alter vun 11 bis 14 Joër önnert der Leedung vum Truppechef Pascal Mousel
- D'Cara-Pio fir Jugendlecher am Alter vun 14 bis 17 Joër önnert der Leedung vum Truppechef Marc Ries
- D'Ra-Ro fir Jugendlecher am Alter vun 17 bis 23 Joër önnert der Leedung vum Clanchef Luc Ewen
- D'23 a méi fir jonk Erwuessener ab 23 Joër mat als Kontaktpersoun dem Clanchef Luc Ewen

All Responsabelen gëtt assistéiert duech eng ganz Rei vun fraiwëllege Cheffen an Assistenten déi op déi néideg Ausbildung an Erfahrung zreckgreifen kënnen. Do donieft huet d'Grupp eng gréisser Zuel u fraie Mataarbechter. D'Grupp gëtt geleet vu sengem Grupperood un der Spëtzt vun deem de Gruppechef Robert Nilles steht.

Haaptaktivitéite der Grupp Lëtzebuerger Guiden a Scouten - Groupe Saint-Christophe Beggen sin all Joër ee Guiden-a Scoutscamp pro Troupe, all Woch eng Guiden-a Scoutsversammlung pro Trup, aner Guiden- a Scoutsaktivitéiten wéi Rally'en, Guiden- a Scoutsweekender, Buergbrennen, Duerffest,.... De Groussdeel vun den Aktivitéiten fönnt am a rondrem den Home Saint-Christophe an den Beggener Centre Culturel stadt. De Groupe ass Member vun der Entente des sociétés de l'ancienne commune d'Eich.

D'Grupp Lëtzebuerger Guiden a Scouten - Groupe Saint-Christophe Beggen als solchen huet haut ongeféier 100 Memberen an 200 Eierememberen. Do doniewt get et awer och nach 2 a.s.b.l.'en déi de Grouppe a sengen Aktivitéiten önnerstetzen.

- D'a.s.b.l. Frënn vun de Beggener Guiden a Scouten ass eng Amicale déi am Joër 2002 gegrönnt gouf an där hier Memberen an der Haaptsaach fréier Beggener Guiden a Scouten sin, oder Elteren vun de Kanner a Jugendlechen sin déi haut Member vum Grouppe sin. D'Memberzuel leit haut knapp önnert 100. Präsidentin ass d'Marie-Thérèse Ries-Eberhard
- D'Beggener Guiden a Scouten a.s.b.l. gouf 2003 am Kader vun der Renovatioun vum Home Saint-Christophe aus rechtlechen Uersaachen gegrënnt an huet dowéinst och just 20 Memberen. President ass de Marc Ries

## [Änneren] Linken

### [Änneren] Kuckt och

- Home Saint-Christophe
- Lëtzebuerger Guiden a Scouten

### [Änneren] Um Spaweck

- De Site vum Groupe St Christophe vun der LGS - Lëtzebuerger Guiden a Scouten.

Vun "http://lb.wikipedia.org../../../b/e/g/Beggener_Scouten_8817.html"

Category: Scoutissem

##### Views

- Artikel
- Diskussioun
- Aktuell Revisiounen

##### Sichen